open-index/open-wikipedia-markdown huggingface dataset:
Λούντβιχ Γκέρε

Ο **Λούντβιχ Γκέρε** (, 1895 – 9 Απριλίου 1945) ήταν Γερμανός αξιωματικός της Άμπβερ, που συμμετείχε στη προετοιμασία απόπειρας κατά του Χίτλερ.

## Βιογραφία

Ο Λούντβιχ Γκέρε γεννήθηκε στις 5 Οκτωβρίου 1895 στο Ντύσσελντορφ. Για τη ζωή του πριν το πόλεμο δεν υπάρχουν πολλές πληροφορίες. Πιστεύεται ότι ξεκίνησε τη καριέρα του ως αξιωματικός, στη Ράιχσβερ, στα τέλη της δεκαετίας του είκοσι. Όταν ξεκίνησε ο Β’ Παγκόσμιος Πόλεμος ήταν λοχαγός και υπηρετούσε στην Άμπβερ, υπό τον ναύαρχο Βίλχελμ Κανάρις.

Ήδη από το Μάρτιο του 1943 ήταν ενήμερος για το σχέδιο για τη δολοφονία του Χίτλερ, υπό τον Χένινγκ φον Τρέσκοβ. Ένα χρόνο αργότερο, και ενώ στο μεταξύ είχε συλληφθεί ο Χέλμουτ Τζέιμς Γκραφ φον Μόλτκε τον Ιανουάριο του 1944, ο Γκέρε τράβηξε τη προσοχή της Γκεστάπο. Σύντομα όμως αφέθηκε ελεύθερος και έσπευσε να εξαφανιστεί. Μετά την αποτυχημένη απόπειρα κατά του Χίτλερ στις 20 Ιουλίου 1944 οι έρευνες για την ανεύρεση του Γκέρε εντατικοποιήθηκαν. Στις 2 Νοεμβρίου 1944 ο Γκέρε αντιλαμβανόμενος ότι η σύλληψή του ήταν ζήτημα χρόνου πυροβόλησε και σκότωσε τη γυναίκα του, η οποία κρυβόταν μαζί του, και προσπάθησε να αυτοκτονήσει. Όμως τελικά, μολονότι τραυματίστηκε σοβαρά, επέζησε και συνελήφθη. 

Μετά την καταστροφή του Κεντρικού Γραφείου Ασφαλείας του Ράιχ στην Πριντς-Άλμπρεχτ-Στράσε, στο Βερολίνο στις 3 Φεβρουαρίου 1945, ο Γκερε μαζί με τον Ντίτριχ Μπονχέφερ, στάλθηκαν στο Στρατόπεδο συγκέντρωσης Μπούχενβαλντ και στη συνέχεια, στις 5 Απριλίου, στο Στρατόπεδο συγκέντρωσης Φλόσενμπεργκ. Εκεί στις 9 Απριλίου ο Γκέρε εκτελέστηκε δι' απαγχονισμού μαζί με τους Μπονχέφερ, Βίλχελμ Κανάρις, τον στρατηγό Χανς Όστερ, τον στρατηγό Ζακ και το λοχαγό Τέοντορ Στρυνκ, αφού δικάστηκαν από ένα επείγον στρατοδικείο των Ες-Ες. Το 1946 όσοι μετείχαν στο συγκεκριμένο δικαστήριο οδηγήθηκαν στη δικαιοσύνη κατηγορούμενοι για δολοφονίες. Παρ’ όλα αυτά ο προεδρεύων αξιωματικός Ότο Τόρμπεκ, αθωώθηκε αφού έγινε δεκτή η έφεσή του. Η απόφασή αυτή ανακλήθηκε από το Πολιτειακό Δικαστήριο του Βερολίνου το 1996.

## Παραπομπές


## Βιβλιογραφία
*Encyclopedia of the resistance 1933-1945 , hrsg. by Peter Steinbach/Johannes Tuchel, Munich 1994
*Winfried Heinemann: The military resistance and the war. In: The German Reich and the war. Given change of the military-historical office for research. Volume 9,1, Munich 2004,
*Otto John: Wrong and too late. 20 July 1944. Munich and Berlin 1984

Κατηγορία:Γερμανοί αντιστασιακοί
Ε.Σ.ΚΑ. Βορειοδυτικής Ελλάδας 2020-2021 (Άνδρες)

Για την **περίοδο 2020–21**,η Ένωση Σωματείων Καλαθοσφαίρισης ΒΔ Ελλάδος είναι η διοργανώτρια αρχή, υπεύθυνη για τη διεξαγωγή των καθιερωμένων διοργανώσεων καλαθοσφαίρισης, πρωταθλήματος και υποδομών, στην ΒΔ Ελλάδα.

Ο πρωταθλητής Ε.Σ.ΚΑ.ΒΔ.Ε. προβιβάζεται στην Γ εθνική.

Η ΕΣΚΑΒΔΕ αποφάσισε τα πρωταθλήματα να θεωρηθούν ως μη γενόμενα.

## Α ΕΣΚΑΒΔΕ
Το πρωτάθλημα διεξάγεται σε δυο ομίλους (Βορράς-Νότος) των 10 ομάδων.Μετά το τέλος της κανονικής διάρκειας του πρωταθλήματος ακολουθούν play off για την ανάδειξη του πρωταθλητή και play out για τον υποβιβασμό των ομάδων στην Β Ανδρών.Φέτος δεν συμμετέχουν οι Κ-20 ομάδων μεγαλύτερων κατηγοριών.Ο Φαίακας Κέρκυρας δεν δήλωσε συμμετοχή στην Γ εθνική όπως δικαιούταν αλλά στην Α ΕΣΚΑΒΔΕ.Ο Άκτιος Απόλλων Πρέβεζας δεν συμμετέχει σε καμία διοργάνωση.Ο Λέων Μεσολογγίου ανέβηκε στην Γ εθνική μετά από πρόταση της ΕΟΚ,την οποία έκανε αποδεκτή. Επίσης δεν συμμετέχει ο ΦΙΜΠΑ Πήγασος Αγρινίου.

Η σεζόν ξεκίνησε με αγώνα μπαράζ ανόδου μεταξύ του ΑΓΟ Γρ. Λιάκατα και του ΑΚ Πύρρου Αρταίων,Ο αγώνας έγινε στις 19 Σεπτεμβρίου 2020 στο ΔΑΚ Αερογέφυρας στο Αγρίνιο.Νικητής αναδείχθηκε ο Πύρρος Αρταίων με 71-30.

### Α όμιλος

### Β όμιλος

Το σωματείο Κ.Ε ΦΑΙΑΚΑΣ ΚΕΡΚΥΡΑΣ έχει ποινή αφαίρεσης ενός βαθμού λόγω μή προσέλευσης σε αγώνα την προηγούμενη αγωνιστική περίοδο 2019 – 2020.

Το σωματείο Α.Γ.Ο ΦΙΛΙΠΠΙΑΔΑΣ έχει ποινή αφαίρεσης ενός βαθμού λόγω μή προσέλευσης σε αγώνα τη φετινή αγωνιστική περίοδο.

## Β ΕΣΚΑΒΔΕ
Η Β και Γ ΕΣΚΑΒΔΕ συγχωνεύτηκαν σε μια κατηγορία.Η φετινή Β ΕΣΚΑΒΔΕ διεξάγεται σε τρεις ομίλους.Εκτός των Κ-20 ομάδων δεν κατεβαίνουν σε σχέση με πέρυσι ο ΛΚ Λευκάδας και ο Πήγασος Ν. Κέρκυρας.

### Α όμιλος

### Β όμιλος

### Γ όμιλος

## Υποδομές
Διεξάγονται πρωταθλήματα νέων,εφήβων,παίδων,μίνι 2007,προμίνι 2008.

## Ομάδες σε εθνικές κατηγορίες
Στην Α1 εθνική συμμετέχει ο Χαρίλαος Τρικούπης.Στην Α2 εθνική συμμετέχει ο ΑΟ Αγρινίου.Στην Β εθνική συμμετέχουν η Δόξα Λευκάδας και ο ΣΚ Ιωάννινα.Στην Γ εθνική συμμετέχουν ο ΑΓΣ Ιωαννίνων,ο ΑΟ Σπάρτακος,η ΑΕ Καναλακίου και ο Λέων Μεσολογγίου.

## Πηγές


## Εξωτερικοί σύνδεσμοι

* Επίσημη ιστοσελίδα

Κατηγορία:Περίοδοι Ε.Σ.ΚΑ.ΒΔ.Ε.
Κατηγορία:Καλαθοσφαίριση το 2020
Κατηγορία:Καλαθοσφαίριση το 2021
Αριάδνη Νάξου

Η **Αριάδνη Νάξου** ήταν ποδοσφαιρική ομάδα με έδρα το νησί της Νάξου. Ως γήπεδο χρησιμοποιούσε το Δημοτικό Στάδιο Νάξου.

Με την ίδρυσή της, άρχισε να παίρνει μέρος στις διοργανώσεις της ΕΠΣ Κυκλάδων. Τη σεζόν 2004-05 κατέκτησε το πρωτάθλημα Κυκλάδων και κέρδισε την άνοδο στη Δ' Εθνική κατηγορία. Με προπονητή τον Νόνι Λίμα, συμμετείχε στον 9ο όμιλο, όμως τερμάτισε στην 12η θέση και για μόλις 1 βαθμό υποβιβάστηκε ξανά στο τοπικό πρωτάθλημα. Τα επόμενα χρόνια αποσύρθηκε οριστικά.

## Τίτλοι - διακρίσεις
*Συμμετοχές σε ανώτερη κατηγορία: 
**Δ΄ Εθνική 2005-06 (9ος όμιλος): 12η/15 ομάδες (υποβιβάστηκε)
*'''Πρωταθλήτρια Κυκλάδων''' (1): 2004-05

## Εξωτερικοί σύνδεσμοι

*ΕΠΣ Κυκλάδων

Κατηγορία:Αθλητικοί σύλλογοι Νάξου
Κατηγορία:Ανενεργές ποδοσφαιρικές ομάδες Ελλάδας
Σαλβέντιος

Ο **Σαλβέντιος** ήταν βυζαντινός στρατηγός και πατρίκιος, κυβερνήτης του Θέματος Σικελίας περίπου την περίοδο 687–695, ο πρώτος γνωστός στρατηγός του θέματος.

Ο Σαλβέντιος είναι γνωστός από δύο μολυβδόβουλα, σφραγίδες, που έχουν βρεθεί και έχουν λατινική γραφή, αυτό δείχνει ότι ίσως ήταν λατίνος, γηγενής αριστοκράτης της Σικελίας: *SENATRIX NBA SALBENTIO PATPICIO+*. Πιθανολογείται ότι διορίσθηκε στην θέση του στρατηγού Σικελίας από τον αυτοκράτορα Ιουστινιανό Β΄.

## Παραπομπές


Κατηγορία:Βυζαντινοί Πατρίκιοι
Κατηγορία:Κυβερνήτες του Θέματος Σικελίας
Κατηγορία:Βυζαντινοί του 7ου αιώνα
Κατηγορία:Βυζαντινοί στρατηγοί
Κιλλίβαντας

μικρογραφία|Τροχήλατος κιλλίβαντας για κανόνι
[μικρογραφία|Φορητός σπαστός κιλλίβαντας για [Αντιαρματικό όπλο|αντιαρματικό 9K115-2 Metis-M]]

Ο **κιλλίβαντας** είναι φορείο, ενίοτε και κινητό, στο οποίο τοποθετηθείται το όπλο βολής. Αυξάνει ευελιξία στην μεταφορά, καθώς και την σταθερότητα και την ακρίβεια στόχευσης και ταυτόχρονα μειώνει την ανάκρουση της εκτόξευσης του βλήματος.

## Ιστορία
Η εξέλιξη και εφαρμογή των κιλλιβάντων συνδέεται στενά με την ιστορία του πυροβολικού, καθώς τα βαρια αυτά όπλα, σε αντίθεση με τα πιστόλια, απαιτούν μια σταθερή βάση. 

Τις βομβάρδες τις έβαζαν αρχικά πάνω σε δοκάρια, αργότερα προστέθηκε και στρόβιλος για την περιστροφή τους. Με την ανάπτυξη του πυροβολικού,  πήραν την μορφή καρότσας, ακόμα και για τη μεταφορά πάνω σε ράγιες τραίνου. Στο ναυτικό πυροβολικό είναι μικρότερων διαστάσεων, ανάλογα με το κατάστρωμα.

## Πηγές
* Franz Kosar: *Artillerie im 20.* *Jahrhundert. Das Handbuch der Geschütze.* Sonderausgabe. Bernard und Graefe, Bonn 2004, ISBN 3-7637-6249-3.
* R. Böhm: *Die deutschen Geschütze 1939–1945.* Herausgegeben von Ferdinand von Senger und Etterlin, Bernard und Graefe, Bonn 1999, ISBN 3-7637-5989-1.
* Otto Lueger: Lexikon der gesamten Technik und ihrer Hilfswissenschaften, Bd. 6 Stuttgart, Leipzig 1908., S. 42–50. http://www.zeno.org/Lueger-1904/A/Lafettierung,+Lafette#Lafettierung,%20Lafette1
* Meyers Großes Konversations-Lexikon, Band 12. Leipzig 1908, σσ. 36–40 http://www.zeno.org/Meyers-1905/A/Laff%C4%93te

## Εξωτερικοί σύνδεσμοι
* 

Κατηγορία:Πυροβολικό
Κατηγορία:Στρατιωτικές δυνάμεις ανά είδος
Κατηγορία:Βλητική
Α.Μ.Ε.Σ. Νηρέας Πάρου

Ο **Αθλητικός Μορφωτικός Εκπολιτιστικός Σύλλογος Νηρέας Πάρου** είναι αθλητικός και πολιτιστικός σύλλογος με έδρα τον οικισμό της Νάουσας στο νησί της Πάρου. Η ποδοσφαιρική ομάδα έχει χρώματα το κίτρινο και το μαύρο και ως έδρα χρησιμοποιεί το Δημοτικό Στάδιο Πάρου.

## Ιστορία
Ιδρύθηκε το 1959, όταν μια παρέα από Ναουσαίους που ανησυχούσαν για το μέλλον των παιδιών του χωριού, αποφάσισαν τη δημιουργία του συλλόγου. Πήρε την ονομασία του από τη θεότητα της θάλασσας και με την υπ' αριθμό 434/1959 απόφαση του πρωτοδικείου Σύρου ξεκίνησε τη λειτουργία του ως «Α.Ο. Νηρεύς». Τα πρώτα τμήματα που περιελάμβανε ήταν: κολύμβηση, κωπηλασία και ποδόσφαιρο.

Οι πρώτες επιτυχίες έρχονται τα επόμενα χρόνια με την κατάκτηση των τοπικών πρωταθλημάτων ποδοσφαίρου (1967, 1972, 1978), όμως ο σύλλογος διανύει μια δύσκολη περίοδο μέχρι το 1979. Τότε, μπαίνουν νέοι άνθρωποι στη διοίκηση και αρχίζει μια έντονη πολιτιστική δραστηριότητα παράλληλα με την αθλητική. Δημιουργείται κινηματογραφική λέσχη, οργανώνονται εκθέσεις ζωγραφικής και συναυλίες, ενώ αποφασίζεται και η δημιουργία νέου ποδοσφαιρικού γηπέδου για τις ανάγκες της ομάδας.

Το 1980 συμβάλλει στην ίδρυση της Ε.Π.Σ. Κυκλάδων και συμμετέχει στο εναρκτήριο πρωτάθλημα του νομού. Το 1981 γίνεται τροποποίηση καταστατικού σύμφωνα με την υπ' αριθμό 259/1981 απόφαση του πρωτοδικείου Σύρου και ο σύλλογος μετονομάζεται σε «Αθλητικό Μορφωτικό Εκπολιτιστικό Σύλλογο (Α.Μ.Ε.Σ.) ΝΗΡΕΑΣ». Το 1987 κατακτά τη δεύτερη θέση στο πρωτάθλημα παίδων και το 1988 την πρώτη στο εφηβικό πρωτάθλημα του νομού Κυκλάδων. Τη δεκαετία του 1990 κατασκευάζεται η αίθουσα πολιτιστικών και αθλητικών εκδηλώσεων, καθώς και νέα αποδυτήρια και γραφεία για την ομάδα.

Μεγαλύτερη στιγμή του συλλόγου ήταν η κατάκτηση του πρωταθλήματος Κυκλάδων τη σεζόν 2007-08 και η άνοδός του στη Δ' Εθνική κατηγορία. Συμμετείχε στον 8ο όμιλο, όμως τερμάτισε στη 12η θέση και υποβιβάστηκε ξανά στο τοπικό πρωτάθλημα, όπου συνέχισε να αγωνίζεται κατά την επόμενη δεκαετία. Το 2009 κατέκτησε το κύπελλο Κυκλάδων κερδίζοντας στον τελικό τον Α.Ο. Πάγου Σύρου με 4-2.

Το καλοκαίρι του 2020, οι διοικούντες τεσσάρων συλλόγων της Πάρου (Α.Μ.Ε.Σ. Μαρπησσαϊκού, Α.Μ.Ε.Σ. Νηρέα, Α.Ο. Πάρου και Μ.Ε.Α.Σ. Αστέρα Μαρμάρων) αποφάσισαν τη συγχώνευση των σωματείων, με σκοπό τη δημιουργία μίας πιο ανταγωνιστικής ομάδας στο νησί που θα πρωταγωνιστήσει μελλοντικά στο ποδόσφαιρο του νομού. Ο νέος σύλλογος ονομάστηκε Αθλητική Ένωση Πάρου (Α.Ε. Πάρου) και συμμετείχε άμεσα στις διοργανώσεις της Ε.Π.Σ. Κυκλάδων. Ο Νηρέας συνεχίζει να υφίσταται, με έμφαση πια στις ακαδημίες σε ποδόσφαιρο και πετοσφαίριση, καθώς και στις πολιτιστικές του δραστηριότητες.

## Τίτλοι - διακρίσεις
*Συμμετοχές σε ανώτερη κατηγορία: 
**Δ΄ Εθνική 2008-09 (8ος όμιλος): 12η/14 ομάδες (υποβιβάστηκε)
*'''Πρωταθλητής Κυκλάδων''' (1): 2007-08
*'''Κυπελλούχος Κυκλάδων''' (1): 2008-09

## Παραπομπές


## Εξωτερικοί σύνδεσμοι

*Επίσημη ιστοσελίδα
*Η σελίδα του Α.Μ.Ε.Σ. Νηρέας στην ΕΠΣ Κυκλάδων

Κατηγορία:Αθλητικοί σύλλογοι Πάρου
Κατηγορία:Ιδρύσεις αθλητικών συλλόγων το 1959
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1959
Διοργανώσεις Ε.Π.Σ. Κυκλάδων 2010–11

Για την **περίοδο 2010–11**, η Ένωση Ποδοσφαιρικών Σωματείων Κυκλάδων είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στον νομό Κυκλάδων.

Το πρωτάθλημα της περιόδου 2010-11 ήταν η 31η διοργάνωση πρωταθλήματος ποδοσφαίρου της ΕΠΣ Κυκλάδων. Πρωταθλητής αναδείχθηκε ο Πανναξιακός Α.Ο., ο οποίος πήρε την άνοδο στη Δ΄ Εθνική κατηγορία.

Ο θεσμός του κυπέλλου διοργανώθηκε για 29η φορά και αποτέλεσε ταυτόχρονα την πρώτη φάση του Κυπέλλου Ερασιτεχνών της ΕΠΟ. Κυπελλούχος αναδείχθηκε ο Α.Ο. Μυκόνου, ο οποίος απέκτησε το δικαίωμα συμμετοχής στο Κύπελλο Ερασιτεχνών της σεζόν.

## Το δυναμικό της ΕΠΣ (2010–11)

## Πρωτάθλημα

Η δομή του πρωταθλήματος της Ε.Π.Σ. Κυκλάδων ήταν η εξής:

* Α' Κατηγορία
* Β' Κατηγορία
** 1ος όμιλος
** 2ος όμιλος

### Α' Κατηγορία

* Από την προηγούμενη αγωνιστική περίοδο, οι Α.Μ.Ε.Σ. Νηρέας Πάρου, Α.Σ. Ίου και Α.Σ. Παμμηλιακός είχαν ποινή αφαίρεσης 2 βαθμών.
* Ο Α.Σ.Ν. Αστέρας Κορθίου αποχώρησε από το πρωτάθλημα πριν την έναρξή του. Όλα του τα παιχνίδια κατοχυρώθηκαν με 3-0 υπέρ των αντιπάλων του.

### Β' Κατηγορία
#### Α' φάση
**1ος όμιλος**

* Από την προηγούμενη αγωνιστική περίοδο, οι Α.Ο. Αστέρας Σύρου και Α.Ο. Υδρούσα είχαν ποινή αφαίρεσης 7 και 2 βαθμών αντίστοιχα.

**2ος όμιλος**

* Από την προηγούμενη αγωνιστική περίοδο, οι Α.Μ.Σ. Φιλωτίου και Α.Π.Ο. Αναγέννηση Νάξου είχαν ποινή αφαίρεσης 2 βαθμών.
* Στον αγώνα ενάντια στην Αναγέννηση Νάξου, ο Α.Ο. Καρτεράδος τιμωρήθηκε με αφαίρεση 5 βαθμών.

##### Αγώνας μπαράζ
Στον αγώνα μπαράζ αγωνίστηκαν οι τρίτοι των δύο ομίλων, σε ουδέτερη έδρα, με τον νικητή (Α.Ο. Τήνου) να προκρίνεται στη Β' φάση.

#### Β' φάση
Οι σύλλογοι που προκρίθηκαν στη Β' φάση, σχημάτισαν ένα μίνι πρωτάθλημα. Οι πρώτοι κάθε ομίλου της Α' φάσης πριμοδοτήθηκαν με 2 βαθμούς.

## Κύπελλο

Στον θεσμό του κυπέλλου συμμετείχαν τα σωματεία της Ε.Π.Σ. Κυκλάδων όλων των κατηγοριών. Η διοργάνωση ξεκίνησε στις 18 Σεπτεμβρίου 2010 με τους πρώτους αγώνες της 1ης φάσης και ολοκληρώθηκε με τον τελικό στις 17 Μαρτίου 2011. Κυπελλούχος αναδείχθηκε ο Α.Ο. Μυκόνου για 9η φορά στην ιστορία του, αφού κέρδισε στον τελικό τον Πανναξιακο με 1-0.

### 1η φάση

### 2η φάση

### 3η φάση

### Ημιτελική φάση

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Κυκλάδων
Κατηγορία:Εγχώρια ποδοσφαιρικά πρωταθλήματα 2010-2011
Κατηγορία:Εγχώρια ποδοσφαιρικά κύπελλα 2010-2011
Chery Tiggo 8

Το **Chery Tiggo 8** είναι ένα 7-θέσιο μεσαίο crossover SUV αυτοκίνητο, που παράγεται από την κινεζική αυτοκινητοβιομηχανία Chery, υπό την σειρά **Tiggo** που ασχολείται με την κατασκευή crossover SUV.

## Εισαγωγή

Η επίσημη παρουσίαση του Chery Tiggo 8 έγινε στο Σαλόνι Αυτοκινήτου στο Πεκίνο το 2018 και κυκλοφόρησε στην αγορά της Κίνας ταυτόχρονα, με τις τιμές του να κυμαίνονται από 98.800 έως 142.800 γουάν με την τότε ισοτιμία. Ως αποτέλεσμα, το Chery Tiggo 8 είναι υψηλότερα στην ιεραρχία της εταιρείας από το μικρομεσαίο crossover SUV Chery Tiggo 7 και το κορυφαίο σε διαστάσεις SUV στην παλέτα της.

## Τεχνικά στοιχεία

Οι κινητήρες του Chery Tiggo 8 είναι 1.5 λίτρων και 1.6 λίτρων, όλοι βενζίνης με turbo. Οι τιμές σε αγκύλες [] αναφέρονται στα μοντέλα με αυτόματο κιβώτιο ταχυτήτων.

## Αναφορές



## Εξωτερικοί σύνδεσμοι
* Η επίσημη ιστοσελίδα

Tiggo 8
Κατηγορία:Κινέζικα αυτοκίνητα
Κατηγορία:Αυτοκίνητα SUV
Θεόδωρος (έξαρχος)

Ο **Θεόδωρος** ήταν βυζαντινός στρατηγός και πατρίκιος, κυβερνήτης του Θέματος Σικελίας, και Έξαρχος Ραβέννας στο πρώτο μισό του 8ου αιώνα.

Διορίσθηκε πατρίκιος και στρατηγός Σικελίας από τον Ιουστινιανό Β΄ και στάλθηκε στη Σικελία. Το 710 αναφέρεται ένα περιστατικό, ο Θεόδωρος αρρώστησε βαριά και μετέβη στη Σικελία ο Πάπας Κωνσταντίνος ο οποίος τον έκανε καλά. Στα τέλη του 710 στάλθηκε στη Ραβέννα να καταστείλει μία εξέγερση όπου οι στασιαστές είχαν δολοφονήσει τον έξαρχο Ιωάννη. Ο Θεόδωρος κατέστειλε την εξέγερση και παρέμεινε εκεί σαν έξαρχος για δύο έτη.

## Παραπομπές


Κατηγορία:Βυζαντινοί Πατρίκιοι
Κατηγορία:Κυβερνήτες του Θέματος Σικελίας
Κατηγορία:Βυζαντινοί του 8ου αιώνα
Κατηγορία:Βυζαντινοί στρατηγοί
Κατηγορία:Έξαρχοι Ραβένας
Σωληνοειδές

thumb|Απεικόνιση ενός σωληνοειδούς
[upright=1.20|thumb|Το [μαγνητικό πεδίο που δημιουργείται από ένα σωληνοειδές με επτά περιελίξεις (διατομή), όπως αναπαριστάνεται με τις δυναμικές μαγνητικές γραμμές του.]]
Το **σωληνοειδές** (από το ελληνικό επίθετο *σωληνοειδής* = παρόμοιος με σωλήνα) είναι ηλεκτρομαγνητικό εξάρτημα, συγκεκριμένα ένα πηνίο με μήκος αρκετά μεγαλύτερο από τη διάμετρό του, και ταυτοχρόνως ένας βασικός τύπος ηλεκτρομαγνήτη, που δημιουργεί ομογενές και ισχυρό μαγνητικό πεδίο σχεδόν σε όλο το εσωτερικό του.

Ο όρος χρησιμοποιήθηκε για πρώτη φορά στη γαλλική του μορφή (*solénoïde*), από τον Γάλλο φυσικό Αντρέ-Μαρί Αμπέρ το 1823 για να περιγράψει ένα ελικοειδές πηνίο.

Η έλικα που σχηματίζει το σωληνοειδές δεν είναι απαραίτητο να έχει ευθύγραμμο άξονα. Για παράδειγμα, ο ηλεκτρομαγνήτης του Γουίλιαμ Στέρτζεον το 1824 αποτελείτο από ένα σωληνοειδές καμπυλωμένο στο σχήμα πετάλου.

Στην τεχνολογία ο όρος μπορεί να αναφέρεται επίσης σε μια ποικιλία μορφοτροπέων η μερών αυτών, δηλαδή συσκευών που μετατρέπουν δυναμική ενέργεια σε γραμμική κίνηση. Ο όρος αναφέρεται επίσης συχνά στη βαλβίδα σωληνοειδούς, μια ηλεκτρομηχανική βαλβίδα και στη συσκευή που την περιέχει, ή στον *διακόπτη σωληνοειδούς*, ένα είδος ρελέ που εμπεριέχει ένα ηλεκτρομηχανικό σωληνοειδές, το οποίο ελέγχει έναν ηλεκτρικό διακόπτη. Υπάρχουν επίσης οι κλειδαριές σωληνοειδούς. Ως ηλεκτρομαγνήτης, ένα σωληνοειδές μπορεί να αποτελεί μέρος μιας διατάξεως εμβόλου.

## Δείτε επίσης
* Πηνίο

## Παραπομπές


## Εξωτερικοί σύνδεσμοι
* Διαδραστική γνώση με Java: Το μαγνητικό πεδίο ενός σωληνοειδούς (από το National High Magnetic Field Laboratory των ΗΠΑ)
* Περιγραφή στο *Hyperphysics*]
* Ηλεκτρομηχανικά σωληνοειδή για την κίνηση ρομπότ

Κατηγορία:Ηλεκτρικά εξαρτήματα
Κατηγορία:Τύποι μαγνητών
Άννα (αδελφή της Διδούς)

[thumb|«Η αυτοκτονία της Διδούς», πίνακας του [Γκουερτσίνο (1625) στον οποίο απεικονίζεται σπεύδουσα η αδελφή της Άννα.]]
Η **Άννα** ήταν η αδελφή της Διδούς, ιδρύτριας της Καρχηδόνας, στη ρωμαϊκή εκδοχή του μύθου της Διδούς.

## Ο μύθος της Άννας
Κατά τον Βιργίλιο, η Διδώ έστειλε την Άννα στον αγαπημένο της Αινεία για να τον πείσει να μη φύγει στην Ιταλία. Αλλά εκείνος είχε εντολή από τον ίδιο τον Δία προς τούτο και έτσι δεν μετέβαλε τα σχέδιά του. Η αναχώρηση του Αινεία είχε ως αποτέλεσμα να αυτοκτονήσει η Διδώ, οπότε, μετά και την κατάληψη της Καρχηδόνας από τον Ιάρβα, η Άννα ζήτησε καταφύγιο αρχικώς στη Μελίτη, τη σημερινή Μάλτα, όπου ο τοπικός πλούσιος βασιλιάς Βάττος την καλοδέχτηκε. Αλλά μετά από τρία έτη ο σφετεριστής αδελφός της Πυγμαλίων (είχε πάρει τον θρόνο της Τύρου από τη Διδώ και τον σύζυγο της Σιχαίο) τη βρήκε εκεί, απείλησε τη Μελίτη με πόλεμο, και έτσι η Άννα υποχρεώθηκε να φύγει και πάλι.

Αναχωρώντας με πλοίο, η Άννα ναυάγησε στις ακτές του Λατίου, όπου βρήκε τον ίδιο τον Αινεία, βασιλιά πλέον μετά τον γάμο του εκεί. Ο Αινείας επίσης καλοδέχτηκε την Άννα και τη φιλοξένησε. Αλλά η ζηλοτυπία της συζύγου του Αινεία, της Λαβινίας, ανάγκασε την Άννα να δραπετεύσει από τα ανάκτορα, έχοντας δει και σε όνειρό της τη Διδώ να την εξορκίζει να εγκαταλείψει και αυτό το καταφύγιο. Ενώ την αναζητούσαν στρατιώτες του Αινεία, η Άννα έπεσε στον ποταμό Νουμικό (*Numicus*) και πνίγηκε. Για τον λόγο αυτόν, οι Ρωμαίοι την τιμούσαν ως Νύμφη των ποταμών, και επιπλέον ως «ηρωίδα».

Με τον καιρό, η Άννα αυτή ταυτίσθηκε με τη ρωμαϊκή θεότητα **[[Άννα Περέννα]]**, προσωποποίηση του κύκλου του έτους. Αυτή την ταύτιση ακολουθεί και ο Ρωμαίος ποιητής Οβίδιος στο *Ημερολόγιό* του (*Fasti*).

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 753
* Βιργιλίου *[[Αινειάδα]]*, IV 9
* Οβιδίου *Heroides* 7, 191
* Οβιδίου *Fasti*, 3, 545-656
* Silius Italicus *Punica*, 8, 55

## Βιβλιογραφία
* Rossbach, Otto: το λήμμα «Anna 1» στην *Paulys Realencyclopädie der classischen Altertumswissenschaft (RE)*, τόμος I, 2, Στουτγάρδη 1894, Sp. 2223

Κατηγορία:Νύμφες της ρωμαϊκής μυθολογίας
Κατηγορία:Ήρωες της ρωμαϊκής μυθολογίας
Κόμητες και Δούκες του Νεβέρ

thumb|250px|right|Τα σύμβολα των κομήτων του Νεβέρ
Οι κόμητες του Νεβέρ κυβέρνησαν την Κομητεία του Νεβέρ η οποία έγινε αργότερα Γαλλικό Δουκάτο (1539). αντιστοιχούσε, περίπου, στην παλαιά επαρχία του Νιβερναί και στον σημερινό νομό της Νιέβρ.. Η ιστορία της κομητείας του Νεβέρ είναι στενά συνδεδεμένη με το Δουκάτο της Βουργουνδίας από το οποίο διαχωρίστηκε τον 11ο αιώνα, οι κόμητες διατήρησαν επίσης τον 11ο και τον 12ο αιώνα την κομητεία της Ωσέρ. Η κομητεία πέρασε στη συνέχεια στα χέρια των Κομήτων της Φλάνδρας, επανήλθε ξανά στο Δουκάτο της Βουργουνδίας τον 14ο αιώνα. Αργότερα (1539) η κομητεία του Νεβέρ προσαρτήθηκε στη Γαλλία και έγινε δώρο του Στέμματος. Η κομητεία παραχωρήθηκε σε έναν πλάγιο κλάδο του Οίκου των Γκοντζάγκα, ο ίδιος κλάδος κληρονόμησε τη Μάντοβα (1627) όταν ξεκληρίστηκε ο κύριος, κυβέρνησε επίσης τη Μάντοβα μέχρι τη χρονιά που ξεκληρίστηκε και ο ίδιος (1708). Ο Κάρολος Β΄ Γκοντζάγκα-Νεβέρ πούλησε τα Δουκάτα του Νεβέρ και του Ρετέλ (Αρδέννες) στον καρδινάλιο Μαζαρίνο (1659), κράτησε το Δουκάτο του Νεβέρ μέχρι τη Γαλλική επανάσταση.

## Κόμητες του Νεβέρ

*Ερρίκος Α΄ της Βουργουνδίας (965 - 1002)
*Όθων-Γουλιέλμος της Βουργουνδίας (1002 - 1004)
*Λαντρί (1004 - 1028)
*Ρενώ Α΄ του Νεβέρ (1031 - 1040)
*Γουλιέλμος Α΄ του Νεβέρ (1040 - 1083)
*Ρενώ Β΄ του Νεβέρ (1083 - 1097)
*Γουλιέλμος Β΄ του Νεβέρ (1097 - 1148)
*Γουλιέλμος Γ΄ του Νεβέρ (1148 - 1161)
*Γουλιέλμος Δ΄ του Νεβέρ (1161 - 1168)
*Γκυ του Νεβέρ (1168 - 1175)
*Γουλιέλμος Ε΄ του Νεβέρ (1175 - 1181)
*Αγνή Α΄ του Νεβέρ (1181 - 1192)
*Πέτρος Β΄ του Κουρτεναί (1184 - 1192), Λατίνος αυτοκράτορας (1216 - 1217)
*Ματθίλδη Α΄ του Νεβέρ (1192 - 1257)
*Ματθίλδη Β΄ του Νεβέρ (1257 - 1262)
*Εύδης του Νεβέρ (1257 - 1262)
*Γιολάντα Β΄ του Νεβέρ (1262 - 1280)
*Λουδοβίκος Α΄ του Νεβέρ (1280 - 1322)
*Λουδοβίκος Α΄, κόμης της Φλάνδρας (1322 - 1346)
*Λουδοβίκος Β΄, κόμης της Φλάνδρας (1346 - 1384)
*Μαργαρίτα Γ΄, κόμισσα της Φλάνδρας (1384 - 1405)
*Φίλιππος Β΄ της Βουργουνδίας (1364 - 1404)
*Ιωάννης Α΄ της Βουργουνδίας (1384 - 1404)
*Φίλιππος Β΄ του Νεβέρ (1404 - 1415)
*Κάρολος Α΄ του Νεβέρ (1415 - 1464)
*Ιωάννης Β΄ του Νεβέρ (1464 - 1491)
*Ενγιλβέρτος της Κλέβης (1491 - 1506)
*Κάρολος Β΄ του Νεβέρ (1506 - 1521)

## Δούκες του Νεβέρ

*Φραγκίσκος Α΄ του Νεβέρ (1521 - 1562)
*Φραγκίσκος Β΄ του Νεβέρ (1562 - 1563)
*Ιάκωβος του Νεβέρ (1563 - 1564)
*Λουδοβίκος του Νεβέρ (1566 - 1595)
*Κάρολος Α΄ της Μάντουα (1595 - 1637)
*Κάρολος Β΄ Γκοντζάγκα-Νεβέρ (1637 - 1659)
*Καρδινάλιος Μαζαρέν (1659 - 1661)
*Φίλιππος Ιούλιος Μαντσίνι (1661 - 1707)
*Φίλιππος Ιούλιος Φραγκίσκος Μαντσίνι (1707 - 1768)
*Λουδοβίκος Ιούλιος Μαντσίνι Μαζαρίνι (1768 - 1798)

## Παραπομπές
 		


## Εξωτερικοί σύνδεσμοι

*Νιβερναί

Κατηγορία:Κόμητες του Νεβέρ
Κατηγορία:Δουκάτα της Γαλλίας
Κατηγορία:Κατάλογοι δουκών
Καρλότα Φιτζάλαν-Χάουαρντ του Νόρφολκ

Η **Καρλότα Φιτζάλαν-Χάουαρντ του Νόρφολκ** (*Charlotte Fitzalan-Howard of Norfolk*, γεννημένη ως Καρλότα Σοφία Λέβεσον-Γκόουερ *Charlotte Sophia Leveson-Gower)*, 9 Ιουλίου 1788 - 7 Ιουλίου 1870) ήταν Βρετανίδα ευγενής και Κυρία της Κρεματοκάμαρας της Βασίλισσας Βικτώριας.

## Βιογραφία
Γεννήθηκε στις 9 Ιουλίου 1788, και ήταν κόρη του Γεωργίου Λέβεσον-Γκόουερ, 1ου Δούκα του Σάδερλαντ και της Ελισάβετ Σάδερλαντ.

Στις 27 Δεκεμβρίου 1814 παντρεύτηκε τον Ερρίκο Κάρολο Φιτζάλαν-Χάουαρντ, 13ο Δούκα του Νόρφολκ. Μαζί απέκτησαν πέντε παιδιά:
*τον Λόρδο *Ερρίκο* Γκράνβιλ (1815–1860), παντρεύτηκε την Αυγούστα Λάιονς. Απέκτησαν 11 παιδιά.
*τον Λόρδο *Εδουάρδο* Γεώργιο (1818–1883), παντρεύτηκε (1) την Αυγούστα Τάλμποτ. Απέκτησαν 7 παιδιά και (2) την Γουινιφρέδη Φίλιπς. Δεν απέκτησαν παιδιά.
*την Λαίδη *Μαίρη* Καρλότα (1822–1897), παντρεύτηκε τον Θωμά Φόλεϊ. Απέκτησαν 2 παιδιά.
*τον Λόρδο *Βερνάρδο* Θωμά (1825–1846), πέθανε σε ηλικία 21 ετών.
*την Λαίδη *Αντελίζα* Ματθίλδη (1829-1904), παντρεύτηκε τον Γεώργιο Μάνερς. Απέκτησαν 5 παιδιά.

Πέθανε στις 7 Ιουλίου 1870 σε ηλικία 81 ετών.

## Παραπομπές


Κατηγορία:Βρετανοί ευγενείς
Κατηγορία:Κυρίες της Κρεβατοκάμαρας
Κατηγορία:Βρετανίδες δούκισσες
Άλκηστις Παυλίδου

Η **Άλκηστις Παυλίδου** ήταν Ελληνοκύπρια ηθοποιός του θεάτρου, της τηλεόρασης και του κινηματογράφου.

## Βιογραφικά στοιχεία
Η Άκληστις Παυλίδου γεννήθηκε στη Λευκωσία στις 5 Οκτωβρίου 1946. Πατέρας της ήταν ο ποδοσφαιριστής Χαμπής Φιλίππου. ενώ αδελφός της ήταν ο ηθοποιός και σκηνοθέτης Νίκος Χαραλάμπους. Από παιδική ηλικία συμμετείχε σε ραδιοφωνικά και τηλεοπτικά παιδικά προγράμματα του ΡΙΚ. Σπούδασε στη Δραματική Σχολή του Εθνικού Θεάτρου.

Ήταν νυμφευμένη με τον Άντρο Παυλίδη και είχε δύο κόρες, τις ηθοποιούς Χριστίνα Παυλίδου και Κύνθια Παυλίδου. Γαμπρός της (σύζυγος της Χριστίνας) ήταν ο ηθοποιός και σεναριογράφος Γιώργος Τσιάκκας. Απέκτησε τέσσερα εγγόνια: τον Άλκη, την Αντιγόνη, την Μαρία και την Ελένη, παιδιά της Χριστίνας.

Απεβίωσε στις 5 Οκτωβρίου 2020 σε ηλικία 74 ετών.

## Επαγγελματική πορεία
Μετά την αποπεράτωση των σπουδών της, το 1976, επέστρεψε στην Κύπρο, ξεκινώντας συνεργασία με το ΡΙΚ, λαμβάνοντας μέρος σε ραδιοφωνικά και τηλεοπτικά προγράμματα του ιδρύματος.

Την περίοδο 1977-2002 συνεργάστηκε με τον Θεατρικό Οργανισμό Κύπρου (ΘΟΚ). Συμμετείχε σε θεατρικές παραστάσεις στην Κύπρο και στο εξωτερικό. Μεταξύ άλλων συμμετείχε στις θεατρικές παραστάσεις «Ικέτιδες», «Τρωάδες», «Οθέλλος».

Επιπλέον, συμμετείχε σε πολλές τηλεοπτικές σειρές όπως *Βουράτε γειτόνοι*, *Βεντέτα*, *Μόνο μια φορά*, *Γενιές της σιωπής*, *Τα ρόδα της οργής* και άλλες.

Επιπλέον, συμμετείχε σε δεκάδες ηθογραφικά σκετς ζωντανεύοντας στην οθόνη χαρακτήρες της Κύπρου του χθες, της παράδοσης και της ιστορίας του τόπου.

Το 2019 συμμετείχε στην κινηματογραφική ταινία *Βουράτε γειτόνοι.*

To 2016 τιμήθηκε με το βραβείο *Ηθοποιός της Χρονιάς* στα πλαίσια των βραβείων *Madame Figaro Γυναίκες της Χρονιάς 2015*. Επιπλέον, το 2018 τιμήθηκε για την προσφορά της στο θέατρο από το Θεατρικό Εργαστήρι Γεροσκήπου.

## Παραπομπές


## Εξωτερικοί σύνδεσμοι

Κατηγορία:Κύπριοι ηθοποιοί θεάτρου
Κατηγορία:Κύπριοι ηθοποιοί κινηματογράφου
Κατηγορία:Κύπριοι ηθοποιοί τηλεόρασης
Κατηγορία:Κύπριοι ηθοποιοί φωνής
Σέργιος (στρατηγός Σικελίας)

Ο **Σέργιος** ήταν βυζαντινός στρατηγός και πρωτοσπαθάριος, κυβερνήτης του Θέματος Σικελίας στο πρώτο μισό του 8ου αιώνα. Την εποχή αυτή, 8ος αιώνας, τον τίτλο του πρωτοσπαθάριου δινόταν σε ευνούχους, χωρίς να υπάρχουν στοιχεία ότι ήταν ο Σέργιος, αλλά από αυτό εικάζεται ότι ήταν ευνούχος.

Ο Σέργιος ήταν στρατηγός Σικελίας το 717 όταν και η Βυζαντινή Αυτοκρατορία ήταν σε πόλεμο με τους άραβες, οι οποίοι έφτασαν σε σημείο να πολιορκούν την ίδια την Κωνσταντινούπολη. Τότε έφτασε στη Σικελία η φήμη ότι η Κωνσταντινούπολη έπεσε στους Άραβες του Χαλιφάτου των Ομεϋαδών. Τότε ο Σέργιος διορίζει τον Βασίλειο Ονομάγουλο, έμπιστο του και από σημαντική αριστοκρατική οικογένεια της Πόλης, ως νέο αυτοκράτορα με το όνομα *Τιβέριος*. 

Όταν τα νέα έφτασαν στην Κωνσταντινούπολη, ο αυτοκράτορας έστειλε τον στρατηγό Παύλο να καταστείλει την εξέγερση, όπως παρουσιάστηκε τότε. Ο Σέργιος, ο μόνος που γλίτωσε την εκτέλεση, διέφυγε στους Λομβαρδούς κι επέστρεψε έπειτα από καιρό όταν και πήρε διαβεβαιώσεις για τη ζωή του. 

Ταυτίζεται με τον Σέργιο που γύρω στα 735 ήταν, και πάλι, στρατηγός και κυβερνήτης Σικελίας. Την περίοδο αυτή ο Σέργιος έχασε σε ναυμαχία από τους Άραβες το 734. Επίσης είχε φυλακίσει τους απεσταλμένους του πάπα που ζητούσαν την αποκατάσταση των εικόνων.

## Παραπομπές


Κατηγορία:Πρωτοσπαθάριοι
Κατηγορία:Κυβερνήτες του Θέματος Σικελίας
Κατηγορία:Βυζαντινοί του 8ου αιώνα
Κατηγορία:Βυζαντινοί στρατηγοί
Κατηγορία:Βυζαντινοί επαναστάτες
Κατηγορία:Βυζαντινοί Ευνούχοι
BYD S6

Το **BYD S6** ήταν το πρώτο crossover SUV αυτοκίνητο που σχεδιάστηκε και κατασκευάστηκε ανεξάρτητα, χωρίς κάποια συνεργασία, από την κινεζική αυτοκινητοβιομηχανία BYD Auto. Η παραγωγή του ξεκίνησε τον Απρίλιο του 2011 και έφτασε έως τον Μάιο του 2016, αν και μια εκδοχή του, γνωστή ως **BYD S7**, διατηρήθηκε έως το 2018.

## Βασικά στοιχεία
thumb|left|BYD S6 του 2011 στην Κίνα το 2018.

Το BYD S6 παρουσιάστηκε για πρώτη φορά στο Σαλόνι Αυτοκινήτου στο Κουανγκτσόου στα τέλη του 2010, ενώ κυκλοφόρησε για πρώτη φορά στην Κίνα στις 6 Μαΐου 2011 στο Τσανγκσά. Μάλιστα έγινε το πρώτο σε πωλήσεις εγχώριο SUV στην Κίνα, φτάνοντας τα 15.000 αντίτυπα τον Δεκέμβριο του 2011 και κερδίζοντας τον τίτλο του Ταχύτερου σε Πωλήσεις SUV, καθώς και του SUV της Χρονιάς σύμφωνα με την Ετήσια Αξιολόγηση της Chinese Automobiles.

Τον Απρίλιο του 2012, η BYD Auto ανακοίνωσε την επέκταση της εγγύησης για όλα τα μοντέλα της στα τέσσερα χρόνια ή 100.000 χιλιόμετρα (ό,τι έρθει πρώτο).

## Εξαγωγές

Διεθνώς, το BYD S6 έχει εξαχθεί στην Ουκρανία, και στην Ουρουγουάη. Επίσης, παρουσιάστηκε στο Σαλόνι Αυτοκινήτου της Χιλής το 2012 και κυκλοφόρησε για πρώτη φορά στη χώρα αυτή τον Δεκέμβριο του 2012.

Εκτός από την Κίνα, το BYD S6 παράγεται και στο Ιράν από την εταιρεία Karmania Auto από το 2017.https://karmania-auto.ir/ 

## Ασφάλεια

Τον Δεκέμβριο του 2012, το BYD S6 απέσπασε την μέγιστη διάκριση των 5 αστέρων στις δοκιμές πρόσκρουσης του κινέζικου οργανισμού C-NCAP. Ως αποτέλεσμα, το S6 έγινε το πρώτο εγχώριο SUV που απέσπασε το μέγιστο 5 στα 5, ξεπερνώντας μάλιστα εμφανώς πολλές άλλες εταιρείες στη δομή αμαξώματος και στον εξοπλισμό ασφαλείας.

## Τεχνικά στοιχεία

Οι τιμές σε αγκύλες [] αναφέρονται στα μοντέλα με αυτόματο κιβώτιο ταχυτήτων.

## Αναφορές



S6
Κατηγορία:Αυτοκίνητα SUV
Κατηγορία:Κινέζικα αυτοκίνητα
Αϊλίν Σάδερλαντ-Λέβεσον-Γκόουερ του Σάδερλαντ

Η **Άϊλίν Σάδερλαντ-Λέβεσον-Γκόουερ του Σάδερλαντ** (*Eileen Sutherland-Leveson-Gower of Sutherland*, γεννημένη ως Άϊλίν Γκλάντις Μπάτλερ *Eileen Gwladys Butler*, 3 Νοεμβρίου 1891 - 24 Αυγούστου 1943) ήταν Βρετανίδα ευγενής και Κυρία επί των Ενδυμάτων της Βασίλισσας Μαίρης.

## Βιογραφία
Γεννήθηκε στις 3 Νοεμβρίου 1891 στο Τσέλσι, και ήταν κόρη του Κάρολου Ιωάννη Μπρίνσλεϊ Μπάτλερ, 7ου Κόμη του Λέινσμπορο και της Δωροθέας Γκλάντις Άϊλίν Μορ Τόμπς.

Στις 11 Απριλίου 1912 παντρεύτηκε τον Γεώργιο Σάδερλαντ-Λέβεσον-Γκόουερ, 5ο Δούκα του Σάδερλαντ. Το ζευγάρι δεν απέκτησε απογόνους.

Στον Α΄ Παγκόσμιο Πόλεμο, ήταν νοσοκόμα του Ερυθρού Σταυρού. Ήταν Κυρία επί των Ενδυμάτων στη Βασίλισσα Μαίρη από το 1916 έως το 1921.

Πέθανε στις 24 Αυγούστου 1943 σε ηλικία 51 ετών.

## Παραπομπές


Κατηγορία:Βρετανοί ευγενείς
Κατηγορία:Κυρίες επί των ενδυμάτων
Κατηγορία:Βρετανίδες δούκισσες
Πρωτάθλημα Basket League Κύπρου Ανδρών 2020-2021

Η **Α΄ κατηγορία καλαθοσφαίρισης ανδρών Κύπρου 2020–21** αποτελει την 66η διοργάνωση από την ίδρυση της Α' Κατηγορίας Κύπρου, ενώ αποτελει την 54η υπό την αιγίδα της Κυπριακής Ομοσπονδίας Καλαθόσφαιρας.

## Σύστημα διεξαγωγής
Στο πρωτάθλημα συμμετέχουν 9 ομάδες οι οποίες αναμετρώνται τρεις φορές μεταξύ τους στην κανονική περίοδο. Οι πρώτες τέσσερις συμμετέχουν στα πλέι-οφ. Η τελευταία ομάδα στο τέλος της κανονικής περιόδου διαβαθμίζεται στη Β1 κατηγορία. Τη θέση στο νέο πρωτάθλημα παίρνει η πρωταθλήτρια της Β1 κατηγορίας. Η πρωταθλήτρια ομάδα συμμετέχει στη διοργάνωση Basketball Champions League και η κυπελλούχος ομάδα στο FIBA Europe Cup. Και οι δύο διοργανώσεις ανήκουν στην FIBA.

## Συμμετέχουσες Ομάδες
Οι ακόλουθες 9 ομάδες (με αλφαβητική σειρά) αγωνίστηκαν στην Α' Κατηγορία Καλαθοσφαίρισης Ανδρών Κύπρου κατά τη διάρκεια της περιόδου 2019-20:

* Πετρολίνα ΑΕΚ
* Προτέας ΕΚΑ ΑΕΛ
* ΑΠΟΕΛ
* Απόλλων Λεμεσού
* ΑΠΟΠ Πάφου
* Ένωσις Θυέλλης Αναγεννήσεως Έγκωμης (ΕΘΑ Έγκωμης)
* Ένωσις Νέων Παραλιμνίου (ΕΝΠ)
* Κεραυνός Στροβόλου
* Ομόνοια Λευκωσίας



2020 2021
Πρωταθλημα Κυπρου Α Ανδρων 2020 2021
Πρωταθλημα Κυπρου Α Ανδρων 2020 2021
Χάρβεϊ Τζ. Άλτερ

Ο **Χάρβεϊ Τζέιμς Άλτερ** (γεννημένος στις 12 Σεπτεμβρίου 1935) είναι Αμερικανός ιατρικός ερευνητής, ιολόγος, γιατρός και νομπελίστας, γνωστός για το έργο του που οδήγησε στην ανακάλυψη του ιού της ηπατίτιδας C. Ο Άλτερ είναι ο επικεφαλής του τμήματος λοιμωδών νοσημάτων και αναπληρωτής διευθυντής έρευνας του Τμήματος Ιατρικής των Μεταγγίσεων στο Κλινικό Κέντρο Ουόρεν Γκραντ Μάργκιουσον στα Εθνικά Ινστιτούτα Υγείας στο Βηθεσδά της Μέριλαντ. Στα μέσα της δεκαετίας του 1970, ο Άλτερ και η ερευνητική του ομάδα απέδειξε ότι οι περισσότερες περιπτώσεις ηπατίτιδας μετά την μετάγγιση δεν οφείλονταν σε ιούς της ηπατίτιδας Α ή της ηπατίτιδας Β. Εργαζόμενοι ανεξάρτητα, ο Άλτερ και ο Έντουαρντ Τέιμπορ, επιστήμονας στο Οργανισμό Τροφίμων και Φαρμάκων των ΗΠΑ, απέδειξε ότι μέσω μελετών μετάδοσης σε χιμπατζήδες είχε βρεθεί μια νέα μορφή ηπατίτιδας. Αρχικά ονομάστηκε μη-Α, μη-Β ηπατίτιδα και πιστευόταν ότι μάλλον μεταδίδεται από ιό. Το έργο τους οδήγησε στην ανακάλυψη του ιού της ηπατίτιδας C το 1988, επίτευγμα για το οποίο μοιράστηκε Βραβείο Νόμπελ Φυσιολογίας και Ιατρικής το 2020, μαζί με τον Μάικλ Χάφτον και Τσαρλς Μ. Ράις.

Ο Άλτερ έχει αναγνωριστεί για την έρευνα του που οδήγησε στην ανακάλυψη του ιού που προκαλεί την ηπατίτιδα C. Τιμήθηκε με το Μετάλλιο Διακεκριμένων Υπηρεσιών (το υψηλότερο βραβείο που αποδίδεται σε πολίτες από την αμερικανική κυβέρνηση για υπηρεσίες στην δημόσια υγεία). Το 2000 παρέλαβε το Βραβείο Άλμπερτ Λάσκερ για την Κλινική Ιατρική Έρευνα.

## Προσωπική ζωή
Παντρεύτηκε την Μπάρμπαρα Μπέιλι. Έχουν αποκτήσει δύο παιδιά, τον Μαρκ (ο οποίος έχει επίσης διδακτορικό στην ιατρική) και την Στέισι, δασκάλα. Σήμερα είναι παντρεμένος με την Νταϊάν Ντόουλινγκ και έχει δύο θετά παιδιά, την Λίντια Ρόντιν και τον Έριν Τόρες, και εννέα εγγόνια. Γεννήθηκε στη Νέα Υόρκη σε οικογένεια Εβραίων.

## Παραπομπές


Κατηγορία:Αμερικανοί νομπελίστες
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Αμερικανοεβραίοι επιστήμονες
Κατηγορία:Αμερικανοί ιατροί
Κατηγορία:Ιολόγοι
Βασίλειος Ονομάγουλος

Ο **Βασίλειος ο Ονομάγουλος** ήταν Βυζαντινός αξιωματούχος, ο οποίος ανακηρύχθηκε αυτοκράτορας στη Σικελία το 717, με το βασιλικό όνομα *Τιβέριος*.

Ο Βασίλειος ήταν από αριστοκρατική οικογένεια της Κωνσταντινούπολης, γιος του Γρηγορίου Ονομάγουλου. Το 717 ήταν μέλος της συνοδίας του Σέργιου, του βυζαντινού κυβερνήτη της Σικελίας, όταν έφτασαν φήμες στο νησί της πτώσης της Κωνσταντινούπολης, της βυζαντινής αυτοκρατορικής πρωτεύουσας, σε μια αραβική πολιορκία. 

Σε αυτό το σημείο ο Σέργιος ανακήρυξε τον Βασίλειο ως αυτοκράτορα, παίρνοντας το όνομα Τιβέριος. Μαθαίνοντας το ο αυτοκράτορας Λέων Γ΄ έστειλε τον στρατηγό Παύλο να καταστείλει την εξέγερση. 

Κατά την άφιξή του Παύλου, ο λαός των Συρακουσών και ο στρατός παρέδωσαν τους αντάρτες. Ο Βασίλειος αποκεφαλίστηκε μαζί με άλλους αξιωματούχους και τα κεφάλια τους στάλθηκαν στον αυτοκράτορα, ενώ οι άλλοι επαναστάτες ακρωτηριάστηκαν ή εξορίστηκαν. Ο ίδιος ο Σέργιος κατάφερε να δραπετεύσει στους Λομβαρδούς στην ηπειρωτική Ιταλία και επέστρεψε μόνο αφού έλαβε εγγυήσεις ότι δεν θα του άκαναν κακό.

## Πηγές
* 
* 
* 

Κατηγορία:Βυζαντινοί του 8ου αιώνα
Κατηγορία:Βυζαντινοί σφετεριστές
Τσαρλς Μ. Ράις

Ο **Τσαρλς Μόεν Ράις** (Charles Moen Rice, γεν. στις 25 Αυγούστου 1952) είναι Αμερικανός ιολόγος και νομπελίστας, του οποίου το κύριο αντικείμενο έρευνας είναι ο ιός της ηπατίτιδας Γ. Είναι καθηγητής ιολογίας στο Πανεπιστήμιο Ροκφέλερ στην Νέα Υόρκη. 

Ο Ράις είναι μέλος της Αμερικανικής Ένωσης για την Πρόοδο της Επιστήμης, μέλος της Εθνικής Ακαδημίας Επιστημών και πρόεδρος της Αμερικανικής Εταιρείας Ιολογίας από το 2002 μέχρι το 2003. Το 2016 παρέλαβε το Βραβείο Κλινικής Ιατρικής Έρευνας Λάσκερ-ΝτεΜπέικι, από κοινού μαζί με τους Ραλφ Φ. Β. Μπαρτενσλάγκερ και Μάικλ Ζ. Σοφία. Μαζί με τον Μάικλ Χάφτον και τον Χάρβι Τζ. Άλτερ, είναι ο παραλήπτης του Βραβείου Νόμπελ Φυσιολογίας και Ιατρικής 2020 "για την ανακάλυψη του ιού της Ηπατίτιδας Γ."

## Εκπαίδευση και σταδιοδρομία
Ο Ράις αποφοίτησε με μπάτσελορ επιστημών στη ζωολογία από το Πανεπιστήμιο της Καλιφόρνια στο Ντέιβις το 1974. Το 1981 ολοκλήρωσε τις διδακτορικές τους σπουδές στην βιοχημεία από το Ινστιτούτο Τεχνολογίας της Καλιφόρνια, όπου μελέτησε τους ιούς του ριβονουκλεοτιδικού οξέους στο εργαστήριο του Τζέιμς Στράους. Παρέμεινε στο πανεπιστήμιο για τέσσερα χρόνια για να κάνει μεταδιδακτορική έρευνα. Μετά τη μεταδιδακτορική του εργασία ο Ράις μετακόμισε στην πολιτεία της Ουάσινγκτον όπου έγινε επίκουρος καθηγητής της Σχολής Ιατρικής του Πανεπιστημίου της Ουάσινγκτον το 1986 και καθηγητής το 2001.

 από το 2001. Είναι επίκουρος καθηγητής στην Ιατρική Σχολή του Πανεπιστημίου της Ουάσινγκτον και του Πανεπιστημίου Κορνέλ. Έχει διατελέσει μέλος επιτροπών στην Διοίκηση Τροφίμων και Φαρμάκων, στα Εθνικά Ινστιτούτα Υγείας και στον Παγκόσμιο Οργανισμό Υγείας.

Ήταν ο αρχισυντάκτης του *[[Journal of Experimental Medicine]]* από το 2003 έως το 2007, του *[[Journal of Virology]]* από το 2003 έως το 2008 και του *[[PLoS Pathogens]]* από το 2005. Έχει συγγράψει πάνω από 400 εργασίες αναθεωρημένες από ομότιμους.

## Έρευνα
Ενώ σπούδαζε στο Ινστιτούτο Τεχνολογίας της Καλιφόρνια συμμετείχε στην έρευνα για το γονιδίωμα του ιού Σίντμπις και στην θεώρηση των φλαβιιών ως ξεχωριστή οικογένεια ιών. Το στέλεχος του κίτρινου πυρετού που χρησιμοποίησε για την εργασία του χρησιμοποιήθηκε τελικά για την ανάπτυξη του εμβολίου για το κίτρινο πυρετό. Αυτό τον οδήγησε στο έργο του για τον σχετιζόμενο ιό της ηπατίτιδας C, έργο για το οποίο έχει λάβει αρκετά βραβεία και πιο πρόσφατα το βραβείο Νόμπελ.

## Βραβεύσεις

* 1986: υποτροφία του Φιλανθρωπικού Εμπιστεύματος Πιου
* 2004: Εξελέγη μέλος του Αμερικανικού Συνδέσμου για την Πρόοδο της Επιστήμης
* 2005: Εξελέγη μέλος της Εθνικής Ακαδημίας Επιστημών
* 2005: Εξελέγη μέλος της Αμερικανικής Ακαδημίας Μικροβιολογίας
* 2007: Βραβείο ιολογίας Μ.Β. Μπάιερινκ
* 2015: Βραβείο Ρόμπερτ Κοχ
* 2016: Βραβείο Υγείας Αρτουά-Μπαϊγιέ Λατούρ
* 2016: Βραβείο Λάσκερ
* 2020: Βραβείο Νόμπελ Φυσιολογίας και Ιατρικής

## Παραπομπές


## Εξωτερικοί σύνδεσμοι
* 

Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Αμερικανοί νομπελίστες
Κατηγορία:Ιολόγοι
Κατηγορία:Αμερικανοί ιατροί
Συκούριο Λάρισας

Το **Συκούριο** είναι οικισμός του νομού Λάρισας, της Δημοτικής Ενότητας Νέσσωνος. Ανήκει στον δήμο Τεμπών, έδρα του οποίου είναι το Μακρυχώρι. Επίσημη ονομασία του χωριού είναι “το Συκούριον”. Απέχει 20 χιλιόμετρα από την πρωτεύουσα του νομού, Λάρισα, ενώ από την έδρα του δήμου, απέχει 10 χιλιόμετρα.  Η περιοχή είχε κατοικηθεί ήδη από τη Νεολιθική Εποχή. Μέσω του εμπορίου το χωριό αναπτύχθηκε ραγδαία και μετατράπηκε σε έναν από τους μεγαλύτερους οικισμούς της περιοχής. Μεταξύ άλλων, στο χωριό καλλιεργούνται σιτηρά, αμύγδαλα, ελιές, και αμπέλια. Υπάρχουν πολλά πέτρινα αρχοντικά, όπως επίσης και το λαογραφικό Μουσείο, η Δημοτική Βιβλιοθήκη και το Μουσικό Σχολείο, κτήρια που δίνουν πολιτισμική νότα στον οικισμό. Λίγο πιο έξω από το Συκούριο, έχει δημιουργηθεί ένας χώρος όπου το καλοκαίρι πραγματοποιούνται μουσικές και άλλες εκδηλώσεις.
Το Συκούριο έχει υψόμετρο 141 μέτρων από την επιφάνεια της θάλασσας.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών
Κριστιάν Λόπεθ

Ο **Κριστιάν Λόπεθ Σανταμαρία** (ισπανικά: **Cristian Lopez Santamaria**, γενν. 27 Απριλίου 1989) είναι Ισπανός διεθνής επαγγελματίας ποδοσφαιριστής που αγωνίζονταν ως κεντρικός επιθετικός για τον Άρη. https://www.transfermarkt.com/cristian-lopez/profil/spieler/114282 Με την ιδιότητα τοξοβόλος 

## Καριέρα

Ο Κρίστιαν Λόπεθ ξεκίνησε την καριέρα του το 2008 στην Αλικάντε. Μετέπειτα πέρασε από την Ρεάλ Μαδρίτης Καστίγια και την Βαλένθια β, ενώ το 2013 πραγματοποίησε το μεγάλο βήμα στην καριέρα του πηγαίνοντας στην Αγγλία για λογαριασμό της Χάντερσφιλντ. Χωρίς ιδιάιτερη επιτυχία στο νησί, πέρασε ως δανεικός από Σριούσμπερι και Νορθάμπντον. Το 2015 μεταγράφηκε στην Κλουζ σημειώνοντας 16 γκολ σε 44 συμμετοχές στο πρωτάθλημα Ρουμανίας. Το 2016 υπέγραψε μονοετές στην Λάνς όπου αγωνιζόταν στην Λιγκ 2 με οψιόν ανανέωσης. Εκεί πραγματοποίησε 2 εξαιρετικές σεζόν πετυχαίνοντας 26 τέρματα. Το καλοκαίρι του 2020 υπέγραψε στον Άρη Θεσσαλονίκης, ωστόσο πήγε δανεικός στην Καρταχένα έπειτα από 6 μήνες, αφού δεν ήταν στα πλάνα του Άκη Μάτζιου. 
## Στατιστικά

## Παραπομπές


Κατηγορία:Ισπανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Βαλένθια ΚΦ Μεστάγια
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές ΦΚ Καρταχένα
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Χάντερσφιλντ Τάουν
Κατηγορία:Ποδοσφαιριστές Σριούσμπερι Τάουν
Κατηγορία:Ποδοσφαιριστές Νορθάμπτον Τάουν
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές ΤΦΡ Κλουζ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Ανζέ ΣΚΟ
Κατηγορία:Ποδοσφαιριστές Προ Λιγκ ΗΑΕ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Άρη Θεσσαλονίκης
Κατηγορία:Ισπανοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στη Ρουμανία
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Ελλάδα
Δημήτρης Ψάλτης

Ο **Δημήτρης Ψάλτης** (Σέρρες, 1 Ιουνίου 1970) είναι Έλληνας καθηγητής Θεωρητικής Αστροφυσικής στο Τεχνολογικό Ινστιτούτο της Τζώρτζια - Georgia Tech (ΗΠΑ) από το 2022. Προηγούμενα ήταν καθηγητής στο Πανεπιστήμιο της Αριζόνας.

Η έρευνά του επικεντρώνεται στη δοκιμή της γενικής θεωρίας της σχετικότητας σε πολλές αστροφυσικές και κοσμολογικές κλίμακες. Εργάζεται επίσης σε διάφορες πτυχές της φυσικής και της αστροφυσικής των αστεριών νετρονίων και των μαύρων τρυπών, καθώς και στις ιδιότητες της μαγνητοϋδροδυναμικής αναταραχής.

Είναι ιδρυτικό μέλος του Event Horizon Telescope, του διεθνούς πειράματος mm-VLBI που έχει τραβήξει την πρώτη εικόνα μιας μαύρης τρύπας με ανάλυση οριζόντιας κλίμακας και υπηρέτησε για τρία χρόνια (2016-2019) ως Project Scientist της συνεργασίας.

## Βραβεία

* CAREER Award, 2008
* Επιστημονικό Βραβείο από το Ίδρυμα Μποδοσάκη, 2005
* Harvard-Smithsonian CfA Postdoctoral Fellowship, 1997
* Jordan A. Asketh Fellowship, University of Illinois, 1997

## Παραπομπές


Κατηγορία:Έλληνες φυσικοί
Κατηγορία:Έλληνες αστρονόμοι
Κατηγορία:Καθηγητές ανά ανώτατο εκπαιδευτικό ίδρυμα στις ΗΠΑ
Σίνθια Σπένσερ

Η **Σίνθια Σπένσερ** (αγγλ.:*Cynthia Spencer*, γεννημένη ως Σίνθια Έλινορ Βεατρίκη Χάμιλτον *Cynthia Elinor Beatrix Hamilton*, 16 Αυγούστου 1897 - 4 Δεκεμβρίου 1972) ήταν Βρετανίδα αριστοκράτισσα και Κυρία της Κρεβατοκάμαρας της Βασίλισσας Ελισάβετ.

## Βιογραφία
Γεννήθηκε στις 16 Αυγούστου 1897 στο Λονδίνο, και ήταν κόρη του Ιάκωβου Χάμιλτον, 3ου Δούκα του Άμπερκορν και της Λαίδης Ροζαλίντα Μπίνγκχαμ.

Στις 26 Φεβρουαρίου 1919 παντρεύτηκε τον Αλβέρτο Σπένσερ, 7ο Κόμη Σπένσερ στην Εκκλησία του Αγίου Ιακώβου στο Πικαντίλι. Μαζί απέκτησαν δύο παιδιά:
*την Λαίδη Άννα (1920-2020), παντρεύτηκε τον Χριστόφορο Γουέικ-Γουόλκερ. Απέκτησαν 5 παιδιά. 
*τον Λόρδο Εδουάρδο *Ιωάννη* (1924-1992), παντρεύτηκε (1) την Φράνσις Ρουθ Ρότς. Απέκτησαν 5 παιδιά και (2) την Ρέιν ΜακΚορκουντέιλ. Δεν απέκτησαν παιδιά.

Το 1937 έγινε Kυρία της Κρεβατοκάμαρας στη Bασίλισσα Ελισάβετ. Συνέχισε στο ρόλο αφού η Ελισάβετ έγινε Βασιλομήτωρ το 1952 και παρέμεινε στη θέση μέχρι το θάνατό της. Ήταν η γιαγιά της Νταϊάνα, Πριγκίπισσα της Ουαλίας.

Πέθανε στις 4 Δεκεμβρίου 1972 στο Άλθορπ σε ηλικία 75 ετών.

## Τίτλοι
*16 Αυγούστου 1897 – 26 Φεβρουαρίου 1919: Λαίδη Σίνθια Χάμιλτον
*26 Φεβρουαρίου 1919 – 26 Σεπτεμβρίου 1922: Υποκόμισσα Άλθορπ
*26 Σεπτεμβρίου 1922 – 4 Δεκεμβρίου 1972: *Η Αξιότιμη* Η Κόμισσα Σπένσερ

## Τιμητικές διακρίσεις
*Αξιωματικός του Άριστου Τάγματος της Βρετανικής Αυτοκρατορίας (OBE), *4 Ιουνίου 1943*
*Κυρία Διοικητής του Βασιλικού Βικτωριανού Τάγματος (DCVO), *1 Ιουνίου 1953*

## Παραπομπές
* G. E. Cokayne; with Vicary Gibbs, H. A. Doubleday, Geoffrey H. White, Duncan Warrand and Lord Howard de Walden, editors, *The Complete Peerage of England, Scotland, Ireland, Great Britain and the United Kingdom, Extant, Extinct or Dormant*, new ed., 13 volumes in 14 (1910–1959; reprint in 6 volumes, Gloucester: Alan Sutton Publishing, 2000), vol. XIII, p.&nbsp;39.  
* Charles Mosley, *Burke's Peerage and Baronetage, 106th edition*, (Crans, Switzerland: Burke's Peerage (Genealogical Books) Ltd., 1999), vol. I p.&nbsp;6 and vol. 2 p.&nbsp;2673
* C. F. J. Hankinson, editor, *Debretts Peerage, Baronetage, Knightage and Companionage, 147th year* (London: Odhams Press, 1949), p.&nbsp;1007.
*Peerage


Κατηγορία:Οικογένεια Σπένσερ
Κατηγορία:Βρετανοί ευγενείς
Κατηγορία:Κυρίες της Κρεβατοκάμαρας
Κατηγορία:Αξιωματικοί του Τάγματος της Βρετανικής Αυτοκρατορίας
Ιονούτ Νεντελτσεάρου

Ο **Ιονούτ Νεντελτσεάρου** (ρουμανικά: *Ionuț Nedelcearu*, γενν. στις 25 Απριλίου 1996) είναι Ρουμάνος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Παλέρμο.

## Σταδιοδρομία σε συλλόγους

### Ντινάμο Βουκουρεστίου
Ο Νεντελτσεάρου εντάχθηκε στην ακαδημία νέων της Ντινάμο Βουκουρεστίου σε ηλικία επτά ετών. Αφού έπαιξε για την δεύτερη ομάδα, έκανε το ντεμπούτο του στην πρώτη ομάδα στις 31 Οκτωβρίου 2013 σε αγώνα του Κυπέλλου Ρουμανίας εναντίον της Κιντία Τιργκόβιστε, σε ηλικία 17 ετών. Στις 13 Δεκεμβρίου εκείνου του έτους, πραγματοποίησε την πρώτη του εμφάνιση στην Λίγκα I, στην εντός έδρας νίκη με 4-0 επί της ΑΚΣ Πόλι Τιμισοάρα.

Ο Νεντελτσεάρου σημείωσε το πρώτο του γκολ για την ομάδα στην εκτός έδρας νίκη με 3-2 επί της Παντούρι Τίργκου Ζίου στις 28 Οκτωβρίου 2015, σε έναν αγώνα όπου σημείωσε αυτογκόλ.

### Ούφα
Στις 15 Φεβρουαρίου 2018, ο Νεντελτσεάρου υπέγραψε συμβόλαιο τρεισήμισι ετών με την ρωσική ΦΚ Ούφα. Το 2019, αρκετοί σύλλογοι έδειξαν ενδιαφέρον για το Νεντελτσεάρου, συμπεριλαμβανομένων των Ρόμα και Ζενίτ Αγίας Πετρούπολης.

### ΑΕΚ
Στις 5 Οκτωβρίου 2020, ο Νεντελτσεάρου υπέγραψε τετραετές συμβόλαιο με την ΑΕΚ, με κόστος μεταγραφής 550 χιλιάδων ευρώ. Στις 1 Νοεμβρίου του 2020, πέτυχε το πρώτο του γκολ με την φανέλα της ένωσης, στην νίκη της ομάδας του με 2-1, απέναντι στον ΟΦΗ.

## Εθνική ομάδα
Ο Νεντελτσεάρου έχει αγωνιστεί στις «μικρές» Εθνικές Ρουμανίας U17, U18 και U21.

Στις 27 Μαρτίου 2018, ο Νεντελτσεάρου έκανε το ντεμπούτο του για την Εθνική Ρουμανίας, μπαίνοντας ως αλλαγή στο 83ο λεπτό της νίκης με 1-0 επί της Σουηδίας.

## Προσωπική ζωή
Ο πατέρας του Νεντελτσεάρου, Μαρίν, ήταν επίσης επαγγελματίας ποδοσφαιριστής, έχοντας αγωνιστεί στις Βικτόρια Βουκουρεστίου, Φάρουλ Κονστάντσα, Μπρασόβ και Οτσέλουλ Γκαλάτσι.

## Διακρίσεις
**Ντινάμο Βουκουρεστίου**

* Κύπελλο Ρουμανίας: Φιναλίστ 2015–16
* Λιγκ Καπ Ρουμανίας: 2016-17

## Παραπομπές


## Εξωτερικοί σύνδεσμοι
* 
* 
* Προφίλ στο Transfermarkt.com

Κατηγορία:Ρουμάνοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ρουμανίας Κ17
Κατηγορία:Ποδοσφαιριστές Εθνικής Ρουμανίας U18
Κατηγορία:Ποδοσφαιριστές Εθνικής Ρουμανίας Κ21
Κατηγορία:Ποδοσφαιριστές Εθνικής Ρουμανίας
Κατηγορία:Ποδοσφαιριστές Ντιναμό Βουκουρεστίου
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές ΦΚ Ούφα
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ξένοι ποδοσφαιριστές στη Ρωσία
Κατηγορία:Ρουμάνοι ποδοσφαιριστές στο εξωτερικό
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Κροτόνε
Κατηγορία:Ποδοσφαιριστές ΟΣΣ Παλέρμο
Κατηγορία:Ποδοσφαιριστές Σέριε Β
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Ευρωπαϊκού Πρωταθλήματος 2024
Μεγαλοχώρι Τρικάλων

Το **Μεγαλοχώρι** είναι οικισμός του δήμου Τρικκαίων της Περιφερειακής Ενότητας Τρικάλων.

## Γεωγραφικά - ιστορικά στοιχεία
Το Μεγαλοχώρι βρίσκεται στον κάμπο των Τρικάλων, σε υψόμετρο 95 μέτρων. Απέχει περίπου 7 χιλιόμετρα ανατολικά από την πόλη ενώ στη βόρεια πλευρά της περνάει η ΕΟ Λάρισας - Τρικάλων και δυτικά ο Αυτοκινητόδρομος Κεντρικής Ελλάδας. Η παλιά του ονομασία από την τουρκοκρατία ήταν *Μπουχούνιτσα* ή *Μπουχούνστα* (Δ. Λιθόδοξο) και από το 1928 μέχρι το 1940 *Μέγα Χωρίον*. Μέχρι το 2010, το Μεγαλοχώρι ανήκε στο ομώνυμο Τοπικό διαμέρισμα του δήμου Εστιαιώτιδας. Έχει πληθυσμό 1.490 κατοίκων, σύμφωνα με την απογραφή 2011.

### Λαογραφία - πανηγύρια
Στο Μεγαλοχώρι  υπάρχουν πολλοί λαογραφικοί σύλλογοι, κυρίως χορευτικοί. Μεγάλη γιορτή γίνεται στο χωριό τη Καθαρά Δευτέρα κάθε έτους, ενώ επίσης τηρείται το έθιμο Ρογκατσάρια. Το χωριό γιορτάζει επίσης στις 2 Μαϊου, εορτή του Αγίου Αθανασίου, ημέρα κατά την οποία γιορτάζει η εκκλησία του Αγίου.

### Αξιοθέατα - μνημεία
Ο οικισμός έχει μια κεντρική πλατεία. Μνημείο Υστεροβυζαντινής Περιόδου είναι ο ναός του Αγίου Νικολάου.

## Εξωτερικοί σύνδεσμοι
* Λαογραφικά στοιχεία Μεγαλοχωρίου Τρικάλων

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων